b'\n_START_ARTICLE_\nCillian Murphy\n_START_SECTION_\nAnkstyvasis gyvenimas ir muzika\n_START_PARAGRAPH_\nGim\xc4\x99s Daglase ir aug\xc4\x99s Balingtemple, dviejuose Korko uostuose, Cillian Murphy buvo vyriausias i\xc5\xa1 keturi\xc5\xb3 vaik\xc5\xb3. Jo t\xc4\x97vas Brendan dirbo Airijos moksl\xc5\xb3 institute, o mama buvo pranc\xc5\xabz\xc5\xb3 kalbos mokytoja. Ne tik jo t\xc4\x97vai dirbo i\xc5\xa1silavinimo srityje\xc2\xa0\xe2\x80\x93 jo tetos, d\xc4\x97d\xc4\x97s, taip pat senelis, buvo mokytojai. \xc5\xa0eima buvo muzikali ir Murphy prad\xc4\x97jo groti ir ra\xc5\xa1yti dainas b\xc5\xabdamas de\xc5\xa1imties._NEWLINE_Murphy lank\xc4\x97 kataliki\xc5\xa1k\xc4\x85 Presentation Brothers College mokykl\xc4\x85, kur gerai mok\xc4\x97si, nors da\xc5\xbenai patekdavo \xc4\xaf b\xc4\x97d\xc4\x85 ir kartais b\xc5\xabdavo nu\xc5\xa1alinamas, kol ketvirtaisiais mokymosi metais nusprend\xc4\x97, kad blogas elgesys nevertas kivir\xc4\x8d\xc5\xb3. Murphy nesidom\xc4\x97jo sportu ir suprato, jog jo mokykloje n\xc4\x97ra pakankamai vystomi meniniai \xc4\xafg\xc5\xabd\xc5\xbeiai. Ta\xc4\x8diau \xc4\x8dia jis paragavo pirmojo vaidinimo, kai lank\xc4\x97 dramos modul\xc4\xaf, kuriam vadovavo Pat Kiernan, Corcadora teatro direktorius. Murphy \xc5\xa1i\xc4\x85 patirt\xc4\xaf apib\xc5\xabdino kaip \xe2\x80\x9elabai kilni\xc4\x85\xe2\x80\x9c ir \xe2\x80\x9epilnai gyv\xc4\x85\xe2\x80\x9c. Jo angl\xc5\xb3 mokytojas, poetas ir ra\xc5\xa1ytojas William Wall, toliau skatino j\xc4\xaf vaidinti, ta\xc4\x8diau pasirodymai scenoje Murphy\xe2\x80\x98ui siejosi tik su svajon\xc4\x97mis tapti roko \xc5\xbevaig\xc5\xbede._NEWLINE_V\xc4\x97lyvoje paauglyst\xc4\x97je jis toliau siek\xc4\x97 tapti muzikantu, grodamas gitara keliose grup\xc4\x97se kartu su savo broliu P\xc3\xa1draig. Bitl\xc5\xb3 aps\xc4\x97sta porel\xc4\x97 pavadino savo s\xc4\x97kmingiausi\xc4\x85 grup\xc4\x99 The Sons Of Mr. Greengenes, pagal savo kito dievuko, Frank Zappa, dain\xc4\x85. Murphy dainavo ir grojo gitara, ir kaip pats sak\xc4\x97 \xe2\x80\x9especializavosi juokinguose ir ekscentri\xc5\xa1kuose dain\xc5\xb3 \xc5\xbeod\xc5\xbeiuose ir nesibaigian\xc4\x8diuose gitaros solo\xe2\x80\x9c. 1996-aisiais Acid Jazz Records pasi\xc5\xabl\xc4\x97 The Sons of Mr. Greengenes ira\xc5\xa1yti album\xc4\x85, ta\xc4\x8diau jie nepasira\xc5\xa1\xc4\x97 kontrakto, kadangi jo brolis vis dar buvo mokykloje ir t\xc4\x97vai neleido. Be to, kontraktas si\xc5\xabl\xc4\x97 ma\xc5\xbeai pinig\xc5\xb3 ir b\xc5\xabt\xc5\xb3 panaikin\xc4\x99s Murphy teis\xc4\x99 naudoti kompozicijas kitur._NEWLINE_1996-aisisas Murphy prad\xc4\x97jo studijuoti teis\xc4\x99 University College Cork (UCC), bet jam nepavyko i\xc5\xa1laikyti pirm\xc5\xb3j\xc5\xb3 met\xc5\xb3 egzamin\xc5\xb3, nes, kaip jis sak\xc4\x97, \xe2\x80\x9ejis netur\xc4\x97jo ambicij\xc5\xb3 to daryti\xe2\x80\x9c. Jis ne tik buvo u\xc5\xbesi\xc4\x97m\xc4\x99s su savo grupe, bet taip pat nuo pirm\xc5\xb3j\xc5\xb3 dien\xc5\xb3 studijavimo UCC, jis \xc5\xbeinojo, kad teis\xc4\x97 netinka jo meni\xc5\xa1kai prigim\xc4\x8diai. Be to, kai jis pamat\xc4\x97 Carcadora pastatyt\xc4\x85 spektakl\xc4\xaf Prisukamas apelsinas, re\xc5\xbeisuot\xc4\x85 Kiernan, vaidinimas su\xc5\xbeadino jo smalsum\xc4\x85. Jo pirma didel\xc4\x97 rol\xc4\x97 buvo UCC dramos bendrijos statytame Observe the Sons of Ulster Marching Towards the Somme, bet, pagal Murphy, tada pirmin\xc4\x97 motyvacija buvo ne prad\xc4\x97ti aktoriaus karjer\xc4\x85, o linksmintis ir susipa\xc5\xbeinti su moterimis. Be to, po truputi \xc4\x97m\xc4\x97 dingti noras b\xc5\xabti roko muzikantu, apie kur\xc4\xaf jis v\xc4\x97liau sak\xc4\x97: \xe2\x80\x9eA\xc5\xa1 manau, kad yra toks dalykas kaip pasirodymo genas. Jei jis yra tavo DNR, jis turi i\xc5\xa1eiti lauk. Prad\xc5\xbeioje man jis i\xc5\xa1silaisvino per muzik\xc4\x85, v\xc4\x97liau jis per\xc4\x97jo \xc4\xaf vaidyb\xc4\x85 ir i\xc5\xa1siskleid\xc4\x97 \xc4\x8dia. Man visad reik\xc4\x97jo pabusti ir pasirodyti\xe2\x80\x9c.\n_START_SECTION_\nAnkstyvieji darbai\n_START_PARAGRAPH_\nMurphy toliau dirbo su Pat Kiernan iki kol jos per\xc4\x97jo atrank\xc4\x85 Carcadora teatre ir 1996-\xc5\xb3j\xc5\xb3 rugs\xc4\x97j\xc4\xaf debiutavo kaip profesionalus aktorius, vaidindamas nepastov\xc5\xb3 Korko paaugl\xc4\xaf Elsos Welsh pastatytoje pjes\xc4\x97je Disco Pigs. V\xc4\x97liau jis parei\xc5\xa1k\xc4\x97: \xe2\x80\x9eTada a\xc5\xa1 buvau ne\xc4\xaftik\xc4\x97tinai \xc4\xaf\xc5\xbeulus, pasip\xc5\xabt\xc4\x99s ir netur\xc4\x97jau ko prarasti, ir, a\xc5\xa1 manau, tai labai tiko vaidmeniui.\xe2\x80\x9c\xe2\x80\x9c Prad\xc5\xbeioje tur\xc4\x97j\xc4\x99s tik tris savaites b\xc5\xabti rodomas Korke, Disco Pigs dviem metams i\xc5\xa1vyko \xc4\xaf gastroles po Europ\xc4\x85, Australij\xc4\x85 ir Kanad\xc4\x85, ir Murphy paliko universitet\xc4\x85 bei grup\xc4\x99. Ir nors jis nor\xc4\x97jo gr\xc4\xaf\xc5\xbeti prie muzikos, po Disco Pigs, aktoriaus karjera vis labiau tai nustelb\xc4\x97._NEWLINE_Nuo 1997-\xc5\xb3j\xc5\xb3 iki 2003-\xc5\xb3j\xc5\xb3, Murphy vaidino nepriklausuomuose filmuose (tokiuose kaip On The Edge), trumpuose filmuose (\xc4\xafskaitant angl\xc5\xb3/airi\xc5\xb3 kalbos film\xc4\x85 Filleann an Feall), ir BBC serialo adaptacijoje The Way We Live Now. Taip pat, be Disco Pigs, jis vaidino daugelyje kit\xc5\xb3 spektakli\xc5\xb3, toki\xc5\xb3 kaip \xc5\xa0ekspyro Daug triuk\xc5\xa1mo d\xc4\x97l nieko ir \xc4\x8cechovo The Seagull; Murphy nusprend\xc4\x97, kad vaidinimai scenoje, turi b\xc5\xabti \xe2\x80\x9etobul\xc4\x97jimo pagrindu\xe2\x80\x9c. Murphy taip pat dar kart\xc4\x85 vaidino Disco Pigs, \xc5\xa1\xc4\xaf kart\xc4\x85 nepriklausomoje kino filmo versijoje re\xc5\xbeisuotoje Kirsten Sheridan, ir ten atliko savo originali\xc4\x85 dain\xc4\x85 \xe2\x80\x9eSo New (grot\xc4\x85 per baigiamuosius titrus), ir scenoje karaok\xc4\x97 bare dainavo The Kinks dain\xc4\x85 \xe2\x80\x9eYou Really Got Me\xe2\x80\x9c. \xc5\xa0iuo periodu i\xc5\xa1 Korko jis keletui met\xc5\xb3 persik\xc4\x97l\xc4\x97 \xc4\xaf Dublin\xc4\x85, o 2001-aisias\xc2\xa0\xe2\x80\x93 \xc4\xaf London\xc4\x85._NEWLINE_Murphy pasirodymas Disco Pigs patrauk\xc4\x97 re\xc5\xbeisieriaus Danny Boyle ak\xc4\xaf, kuris tuo metu ie\xc5\xa1kojo aktoriaus pagrindinio vaidmens aktoriaus savo filmui 28 Days Later. Filmas JK buvo i\xc5\xa1leistas antroje 2002-\xc5\xb3j\xc5\xb3 pus\xc4\x97je, o v\xc4\x97liau labai netik\xc4\x97tai i\xc5\xa1populiar\xc4\x97jo Amerikoje, ir gavo pasaulin\xc4\x99 s\xc4\x97km\xc4\x99, ir tada Murphy pirm\xc4\x85 kart\xc4\x85 susid\xc5\xabr\xc4\x97 su didele publika. Jo vaidmuo, D\xc5\xbeimas, i\xc5\xa1gyven\xc4\x99s per pandemij\xc4\x85, u\xc5\xbetarnavo jam Geriasuio Naujoko nominacij\xc4\x85 per Empire Apdovanojimus 2003-aisiais, taip pat jis buvo nominuotas Met\xc5\xb3 atradimui per 2004 MTV Kino Apdovanojimus. Comingsoon.net filmo ap\xc5\xbevalgoje sak\xc4\x97: \xe2\x80\x9eCillian Murphy yra puikus radinys\xe2\x80\xa6 ir jis nesiduoda supl\xc4\x97\xc5\xa1omas naujo pasaulio, kuriame atsik\xc4\x97l\xc4\x97.\xe2\x80\x9c_NEWLINE_2003-aisiais jis vaidino d\xc4\x97l meil\xc4\x97s ken\xc4\x8diant\xc4\xaf, nelaiming\xc4\x85 prekybos centro darbuotoj\xc4\x85, kuriame planuoja banko apipl\xc4\x97\xc5\xa1im\xc4\x85 su Collin Farrell filme Intermission, kuris tapo garsiausiu nepriklausomu airi\xc5\xa1ku filmu Airijos kino istorijoje (kol 2006-aisiais The Wind that Shakes the Barley sumu\xc5\xa1\xc4\x97 rekord\xc4\x85). Taip pat jis atliko antraeilius vaidmenis Holivudo filmuose, tokiuose kaip Cold Mountain ir The Girl With Pearl Earring. Pastarajame filme, jis mok\xc4\x97si kapoti m\xc4\x97s\xc4\x85 skerdykloje, kad pasiruo\xc5\xa1t\xc5\xb3 m\xc4\x97sininko rolei, nors ir yra vegetaras. 2004-aisias jis keliavo po Airij\xc4\x85 su spektakliu The Playboy Of The Western World, kur atliko pagrindin\xc4\xaf vaidmen\xc4\xaf.\n_START_SECTION_\nS\xc4\x97km\xc4\x97 tarp kritik\xc5\xb3\n_START_PARAGRAPH_\n2005-aisiais Cillian Murphy i\xc5\xa1kovojo platesn\xc4\xaf pripa\xc5\xbeinim\xc4\x85, suvaidindamas dvi i\xc5\xa1gars\xc4\x97jusias blogie\xc4\x8di\xc5\xb3 roles: Daktar\xc4\x85 D\xc5\xbeonatan\xc4\x85 Krein\xc4\x85, filme Betmenas: prad\xc5\xbeia, ir D\xc5\xbeekson\xc4\x85 Rippner\xc4\xaf trileryje Red Eye. Prad\xc5\xbeioje kviestas \xc4\xaf atrank\xc4\x85 d\xc4\x97l pagrindinio, Briuso Veino/Betmeno, vaidmens, Murphy niekad neman\xc4\x97 turintis superherojui reikalingus fizinius duomenis, bet praleido prog\xc4\x85 susisiekti su re\xc5\xbeisieriumi Christoper Nolan. Pagrindinis vaidmuo buvo skirtas Bale\xe2\x80\x98ui, ta\xc4\x8diau Murphy padar\xc4\x97 tok\xc4\xaf stipr\xc5\xb3 \xc4\xafsp\xc5\xabd\xc4\xaf re\xc5\xbeisieriui, kad dav\xc4\x97 jam antraeil\xc4\xaf Dr. Kreino vaidmen\xc4\xaf, kurio kita asmenyb\xc4\x97 yra pagrindinis neigiamas veik\xc4\x97jas, Baidykl\xc4\x97. V\xc4\x97liau Nolan sak\xc4\x97 Spin: \xe2\x80\x9e Jis turi pa\xc4\x8dias ne\xc4\xafpras\xc4\x8diausias m\xc4\x97lynas akis, ir a\xc5\xa1 stengiausi suteikti jam galimyb\xc4\x99 nusimti akinius priartintose vietose.\xe2\x80\x9c Wes Craven filme Red Eye, Murphy vaidino vykdytoj\xc4\x85 nu\xc5\xbeudymo s\xc4\x85moksle, kuris terorizavo Rachel McAdams per naktin\xc4\xaf skryd\xc4\xaf l\xc4\x97ktuvu. Niujorko Times film\xc5\xb3 kritik\xc4\x97 Manohla Dargis parei\xc5\xa1k\xc4\x97, kad Murphy sukuria \xe2\x80\x9etobul\xc4\x85 niek\xc5\xa1o paveiksl\xc4\x85\xe2\x80\x9c ir kad jo \xe2\x80\x9ek\xc5\xabdiki\xc5\xa1kai m\xc4\x97lynos akys atrodo pakankamai \xc5\xa1altos sustingdyti vandeniui, o jo vilki\xc5\xa1kas \xc5\xbevilgsnis kelia siaub\xc4\x85.\xe2\x80\x9c_NEWLINE_Murphy sulauk\xc4\x97 keleto apdovanojim\xc5\xb3 nominacij\xc5\xb3 u\xc5\xbe savo blog\xc5\xb3 vyruk\xc5\xb3 vaidmenis, tokius kaip Geriausias Blogietis 2006-\xc5\xb3j\xc5\xb3 MTV Kino Apdovanojimuose u\xc5\xbe Betmenas: prad\xc5\xbeia. Entertainment Weekly \xc4\xaftrauk\xc4\x97 j\xc4\xaf \xc4\xaf 2005-\xc5\xb3j\xc5\xb3 \xe2\x80\x9eVasaros Vertingiasui\xc5\xb3 aktori\xc5\xb3\xe2\x80\x9c s\xc4\x85ra\xc5\xa1\xc4\x85. The New Yorker kritikas David Denby ra\xc5\xa1\xc4\x97: \xe2\x80\x9eCillian Murphy, kurio angeli\xc5\xa1ka i\xc5\xa1vaizda staiga gali tapti velni\xc5\xa1ka, yra viena labiausiai eleganti\xc5\xa1kai gundan\xc4\x8di\xc5\xb3 pabais\xc5\xb3 pastar\xc5\xb3j\xc5\xb3 metu filmuose.\xe2\x80\x9c_NEWLINE_Antrojoje 2005-\xc5\xb3j\xc5\xb3 pus\xc4\x97je (Europoje 2006-aisiais), Murphy vaidino Patrick \xe2\x80\x9eKitten\xe2\x80\x9c Braden, transeksual\xc4\x85 air\xc4\xaf na\xc5\xa1lait\xc4\xaf, ie\xc5\xa1kant\xc4\xaf savo mamos, Neil Jordan tragikomedijoje Breakfast On Pluto, pastatyt\xc4\x85 pagal to paties pavadinimo Patrick McCabe roman\xc4\x85. Murphy dalyvavo atrankoje d\xc4\x97l vaidmens 2001-aisiais, ir nors Jordan\xe2\x80\x98ui jis patiko, re\xc5\xbeisierius bijojo paliesti transseksualumo ir Airijos Respublikon\xc5\xb3 Armijos (A. R.A.) problemas. Kelet\xc4\x85 met\xc5\xb3 Murphy skatino Jordan daryti film\xc4\x85, kol aktorius netapo per senas vaidmeniui. 2004-aisiais, besiruo\xc5\xa1damas vaidmeniui, jis susitikin\xc4\x97jo su transvestitu, kuris perrengdavo j\xc4\xaf ir pasiimdavo eidamas \xc4\xaf klubus su kitais transvestitais. Pasteb\xc4\x97j\xc4\x99s ger\xc4\x85 grup\xc4\x97s s\xc4\x85moj\xc4\xaf, Murphy priskyr\xc4\x97 tai kaip apsigynimo priemone nuo da\xc5\xbenai patiriamo pa\xc5\xbeeminimo i\xc5\xa1 i\xc5\xa1 anksto prie\xc5\xa1i\xc5\xa1kai nusista\xc4\x8diusi\xc5\xb3 \xc5\xbemoni\xc5\xb3 aplink._NEWLINE_Kaleidoskopi\xc5\xa1kame filmo fone, sud\xc4\x97tame i\xc5\xa1 septyniasde\xc5\xa1imt\xc5\xb3j\xc5\xb3 glam roko mados, magijos \xc5\xa1ou, raudon\xc5\xb3j\xc5\xb3 \xc5\xbeibint\xc5\xb3 kvartal\xc5\xb3 ir A. R.A. \xc5\xbeiaurumo, Murphy veik\xc4\x97jas i\xc5\xa1 androgini\xc5\xa1ko paauglio transformuojasi \xc4\xaf persinreng\xc4\x97l\xc4\x99 \xc5\xbeaving\xc4\x85 blondin\xc4\x99. Ruthe Stein i\xc5\xa1 The San Francisco Chronchile, apie jo pasirodym\xc4\x85 sak\xc4\x97: \xe2\x80\x9eMurphy did\xc5\xbeiajame ekrane skleid\xc5\xbeia did\xc5\xbeiul\xc4\x99 energij\xc4\x85, kaip jau parod\xc4\x97 ankstesniuose 28 Days Later ir Red Eye. Jis stebinana\xc4\x8diai gerai suvaidino androgini\xc5\xa1k\xc4\x85j\xc4\xaf/\xc4\x85 Kitten.. [ir] skland\xc5\xbeiai padar\xc4\x97 per\xc4\x97jimus nuo komedijos \xc4\xaf dram\xc4\x85. Jis m\xc4\x97gstamiausi\xc4\x85 Kitten fraz\xc4\x99 \xe2\x80\x9eOh Serious, Serious, Serious!\xe2\x80\x9c (\xe2\x80\x9eTaip rimta, rimta, rimta!\xe2\x80\x9c) pateikia taip, kad ji \xc4\xafgauna dvigub\xc4\x85 prasm\xc4\x99.\xe2\x80\x9c Tarp ger\xc5\xb3 Breakfast On Pluto ap\xc5\xbevalg\xc5\xb3, kurios labai gyr\xc4\x97 Murphy pasirodym\xc4\x85, pasirod\xc4\x97 ir kritik\xc5\xb3, maman\xc4\x8di\xc5\xb3 kitaip: The Village Voice i\xc5\xa1peik\xc4\x99 film\xc4\x85, aktori\xc5\xb3 i\xc5\xa1vadino \xe2\x80\x9ene\xc4\xaftikinamu\xe2\x80\x9c ir per daug mielu._NEWLINE_Murphy buvo nominuotas Auksiniam gaubliui kaip Geriausias Aktorius Komedijoje ar Miuzikle ir laim\xc4\x97jo Geriausio aktoriaus apdovanojim\xc4\x85 Airijos Film\xc5\xb3 ir televizijos Akademijos apdovanojimuose. Premiere \xc4\xaftrauk\xc4\x97 jo, kaip Kitten, pasirodym\xc4\x85 \xc4\xaf savo \xe2\x80\x9e24-i\xc5\xb3 geriausi\xc5\xb3 2005-\xc5\xb3j\xc5\xb3 pasirodym\xc5\xb3\xe2\x80\x9c straipsn\xc4\xaf. Visi trys jo 2005-\xc5\xb3j\xc5\xb3 pasirodymai buvo pasteb\xc4\x97ti Entertainment Weekly, kai jie \xc4\xaftrauk\xc4\x97 juos \xc4\xaf \xe2\x80\x9ePuiki\xc5\xb3 2005-\xc5\xb3j\xc5\xb3 pasirodym\xc5\xb3\xe2\x80\x9c straipsn\xc4\xaf, baigiamajame met\xc5\xb3 numeryje._NEWLINE_2006-aisiais (2007-aisiais \xc5\xa0iaur\xc4\x97s Amerikoje), jis vaidino Ken Loach filme apie Airijos Nepriklausomyb\xc4\x97s ir Civili\xc5\xb3 kar\xc4\x85, The Wind That Shakes the Barley, kuris laim\xc4\x97jo Palme d\xe2\x80\x98Or apdovanojim\xc4\x85 2006-\xc5\xb3j\xc5\xb3 Kan\xc5\xb3 Film\xc5\xb3 festivalyje ir tapo vis\xc5\xb3 laik\xc5\xb3 s\xc4\x97kmingiausiu Airijos nepriklausomu filmu. Loach, socialinis realistas, filmavo film\xc4\x85 eil\xc4\x97s tvarka ir nor\xc4\x97jo atrinkti aktorius i\xc5\xa1 t\xc5\xb3 viet\xc5\xb3, kur praeityje vyko veiksmas, stengdamasis nesirinkti gerai \xc5\xbeinom\xc5\xb3 veid\xc5\xb3. Kadangi veiksmas vyko Korke, Murphy gavo \xc5\xa1anc\xc4\x85 gauti Damieno O\xe2\x80\x98Dovanovano vaidmen\xc4\xaf, daktaro, kuris suk\xc4\x97l\xc4\x97 revoliucij\xc4\x85, bet jam teko \xc5\xa1e\xc5\xa1is kartus dalyvauti atrankoje kol i\xc5\xa1kovojo vaidmen\xc4\xaf. Kadangi Murphy \xc5\xa1eima daug kart\xc5\xb3 atgal gyveno Korke, tuo laiko periodu, kai vyko The Wind That Shakes The Barley veiksmas, jo senelis buvo nu\xc5\xa1autas brit\xc5\xb3 kari\xc5\xb3 d\xc4\x97l airi\xc5\xa1kos muzikos grojimo._NEWLINE_Kritikas Denby nagrin\xc4\x97jo Murphy Damieno rol\xc4\x97je: \xe2\x80\x9ePaprastai Murphy b\xc5\xabna labai ramus filmuose; aktorius tik misti\xc5\xa1kai spokso \xc4\xaf \xc5\xbemones su savo k\xc5\xabdiki\xc5\xa1kai m\xc4\x97lynomis akimis. \xc5\xa0iame filme taip pat, da\xc5\xbeniausiai jis b\xc5\xabna labai ramus, ta\xc4\x8diau yra ir ypating\xc5\xb3 moment\xc5\xb3, toki\xc5\xb3 kaip tada, kai Damienas turi nu\xc5\xbeudyti paaugl\xc4\xaf, buvus\xc4\xaf A.R.A. \xc5\xbeiurke [\xc5\xa1nipu]. Jis nenor\xc4\x97damas nu\xc5\xa1auna berniuk\xc4\x85 ir suklumpa, \xc5\xa1lyk\xc5\xa1t\xc4\x97damasis savo pareiga\xe2\x80\x9c . Scotland On Sunday komentavo: \xe2\x80\x9eCillian Murphy.. tryk\xc5\xa1ta moteri\xc5\xa1k\xc5\xb3 aki\xc5\xb3 jautrumu, kuris yra emocinio \xc4\xaftraukimo centras veik\xc4\x97j\xc5\xb3 vystymesi. Jis n\xc4\x97ra vyri\xc5\xa1ka fig\xc5\xabra, ie\xc5\xa1kanti progos mu\xc5\xa1tis, bet taikos \xc5\xbemogus, besistengiantis nenaudoti j\xc4\x97gos. Ta\xc4\x8diau kai reikia prisiekti Airijai, jis yra visi\xc5\xa1kai nepalenkiamas ir visi\xc5\xa1kai \xc4\xaftikinamas\xe2\x80\x9c. 2006-aisiais u\xc5\xbe \xc5\xa1\xc4\xaf film\xc4\x85 jis gavo GQ UK apdovanojim\xc4\x85 kaip Geriausias aktorius.\n_START_SECTION_\nDabartiniai vaidmenys ir ateitis\n_START_PARAGRAPH_\nNuo 2006-\xc5\xb3j\xc5\xb3 lapkri\xc4\x8dio iki 2007-\xc5\xb3j\xc5\xb3 vasario, Murphy sugr\xc5\xbeo \xc4\xaf teatro scen\xc4\x85 John Kolvenbach vaidinime Love Song, kaip pagrindinio vaidmens atlik\xc4\x97jas. 2007-\xc5\xb3j\xc5\xb3 baland\xc4\xaf (liep\xc4\x85 JAV), jis vaidino fizik\xc4\x85-astronaut\xc4\x85, skrendant\xc4\xaf \xc4\xaf Saul\xc4\x99, mokslin\xc4\x97s fantastikos juostoje Sunshine, kur dar kart\xc4\x85 dirbo su Danny Boyle. Murphy pasirod\xc4\x97 su Lucy Liu Paul\xe2\x80\x98o Soter\xe2\x80\x98io romantin\xc4\x97je komedijoje Watching The Detectives; nepriklausomo filmo premjera \xc4\xafvyko 2007-\xc5\xb3j\xc5\xb3 Tribekos Filmo Festivalyje ir kinuose tur\xc4\x97jo pasirodyti 2008-aisiais, per Valentino dien\xc4\x85, bet i\xc5\xa1kart buvo i\xc5\xa1leistas kaip DVD. 2008-aisias jis dar kart\xc4\x85 trumpai pasirod\xc4\x97 kaip Baidykl\xc4\x97 filme Tamsos riteris, filmo Betmenas: Prad\xc5\xbeia t\xc4\x99sinyje. Jis taip pat vadino filme The Edge Of Love, kuriame vystosi meil\xc4\x97s keturkampis su Keira Knightley, Sienna Miller ir Matthew Rhys._NEWLINE_2009-aisias Cillian vaidino 15 minu\xc4\x8di\xc5\xb3 trukm\xc4\x97s juostoje The Water, re\xc5\xbeisuotoje roko muzikanto Kevin Drew i\xc5\xa1 Broken Social Scene, kuri buvo i\xc5\xa1leista internete t\xc5\xb3 met\xc5\xb3 baland\xc4\xaf. Jis taip pat vaidino kriminalin\xc4\x97je tragikomedijoje Perrier\xe2\x80\x98s Bounty, kuri\xc4\x85 re\xc5\xbeisavo Intermission k\xc5\xabr\xc4\x97jai. Filmo premjera \xc4\xafvyko Toronto Tarptautiniame Film\xc5\xb3 festivalyje 2009-\xc5\xb3j\xc5\xb3 rugs\xc4\x97j\xc4\xaf, bet kolkas n\xc4\x97ra nuspr\xc4\x99sta film\xc4\x85 i\xc5\xa1leisti pla\xc4\x8diau. Juosta Peacock, psichologinis trileris, kuriame Murphy vaidina \xc5\xbemog\xc5\xb3 su dviguba asmenybe, kuris kvailina \xc5\xbemones \xc4\xaftikin\xc4\x97damas, jog jis pats yra ir savo \xc5\xbemona, tur\xc4\x97jo i\xc5\xa1eiti 2009-aisiais, bet nei\xc5\xa1\xc4\x97jo. Taip pat iki 2010-uj\xc5\xb3 nebus i\xc5\xa1leistas biografinis filmas Hippie Hippie Shake, kuriame Cillian vaidina Richard\xc4\x85 Neville, psichodelinio roko \xc5\xbeurnalo Oz redaktori\xc5\xb3, kuris 1971-aisiais buvo ilgiausios kovos su cinizmu Britanijos istorijoje centras. Kaip kontrastas jo nepasirod\xc5\xbeiusiems projektams yra naujas Christopher Nolan mokslin\xc4\x97s fantastikos filmas Inception, su Leonardo DiCaprio, Ellen Page ir Joseph Gordon-Levitt; filmas bus i\xc5\xa1leistas 2010-\xc5\xb3j\xc5\xb3 liep\xc4\x85, bet pirmieji treileriai buvo i\xc5\xa1leisti 2009-aisiais._NEWLINE_Taip pat yra numatyta ir daugiau film\xc5\xb3. Jis vaidins airi\xc5\xb3 novel\xc4\x97s At Swim-Two-Birds, para\xc5\xa1ytos Flann O\xe2\x80\x98Brien. adaptacijoje, kartu su Colin Farrell ir Gabriel Byrne. Jis taip pat buvo pasira\xc5\xa1\xc4\x99s kontrakt\xc4\x85 vaidinti juostoje Dali & I: The Surreal Story, bet tai buvo atid\xc4\x97ta, d\xc4\x97l galimo aktori\xc5\xb3 streiko. Salvadoro Dali vaidmen\xc4\xaf \xc4\xafk\xc5\xabnys Al Pacino, aktorius, su kuriuo Murphy visad nor\xc4\x97jo dirbti, kadangi paauglyst\xc4\x97je \xc5\xbei\xc5\xabr\xc4\x97tas 1973-\xc5\xb3j\xc5\xb3 Scarecrow (jo m\xc4\x97gstamiausias filmas) su Pacino, parod\xc4\x97 jam tikr\xc4\x85j\xc4\x85 vaidybos filme gali\xc4\x85._NEWLINE_Ateityje Murphy nor\xc4\x97t\xc5\xb3 suvaidinti kauboj\xc5\xb3 vesterne, nes vaikyst\xc4\x97je su t\xc4\x97\xc4\x8diu m\xc4\x97gdavo \xc5\xbei\xc5\xabr\xc4\x97ti John Wayne filmus. 2005-aisiais jis sak\xc4\x97, jog nor\xc4\x97t\xc5\xb3 suvaidinti d\xc5\xbeiazo muzikant\xc4\x85 Chet Baker. Kadanors Murphy nor\xc4\x97t\xc5\xb3 dirbti su re\xc5\xbeisieriumi Michael Gondry; tarp aktori\xc5\xb3, su kuriais nor\xc4\x97t\xc5\xb3 dalintis filmavimo aik\xc5\xa1tele yra Johnny Depp, Meryl Streep ir Philip Seymour Hoffman. Taip pat jis \xc5\xbeavisi Jeff Bridges, Sean Penn, Edward Norton ir Joaquin Phoenix. Kai \xc5\xbeurnalas Jane paklaus\xc4\x97, su kokia \xc4\xaf\xc5\xbeymybe jis labiausiai nor\xc4\x97t\xc5\xb3 pasiglomon\xc4\x97ti, jis i\xc5\xa1sirinko Maggie Gyllenhaal, pavadindamas j\xc4\x85 \xe2\x80\x9e\xc5\xbeavia ir protinga\xe2\x80\x9c. Nenor\xc4\x97damas kartoti sav\xc4\x99s, Murphy yra parei\xc5\xa1k\xc4\x99s, jog nebenori vaidinti blogie\xc4\x8di\xc5\xb3. Nors jis ir nenori persikelti gyventi \xc4\xaf Los And\xc5\xbeel\xc4\x85, d\xc4\x97l kult\xc5\xabros skirtum\xc5\xb3 ir atstumo nuo \xc5\xa1eimos, Murphy yra sak\xc4\x99s, jog jis jau\xc4\x8dia, kad da\xc5\xbeniau vaidinti Holivudo filmuose ir re\xc4\x8diau\xc2\xa0\xe2\x80\x93 nepriklausomose juostose b\xc5\xabt\xc5\xb3 naudinga ir meniniu, ir loginiu po\xc5\xbei\xc5\xabriu.\n_START_SECTION_\nAsmeninis gyvenimas\n_START_PARAGRAPH_\n2004-\xc5\xb3j\xc5\xb3 viduryje Murphy ved\xc4\x97 savo ilgamet\xc4\x99 sugyventin\xc4\x99 Yvonne McGuinness, dailinink\xc4\x99, su kuria susipa\xc5\xbeino per vien\xc4\x85 i\xc5\xa1 savo roko grup\xc4\x97s \xc5\xa1ou 1996-aisiais. Pora gyvena Londono \xc5\xa1iaur\xc4\x97s vakaruose su savo dviem s\xc5\xabnumis, gimusiais 2005-aisias ir 2007-aisiais. Murphy yra pagars\xc4\x97j\xc4\x99s, kaip nekalbantis apie savo asmenin\xc4\xaf gyvenim\xc4\x85. Jis da\xc5\xbenai duoda interviu apie savo darbus, ta\xc4\x8diau niekad nedalyvauja televizijos pokalbi\xc5\xb3 laidose, kur aktoriai paprastai dalinasi savo privataus gyvenimo detal\xc4\x97mis.Jis neturi stilisto ar atstovo spaudai, keliauja be palydos, ir premjerose da\xc5\xbenai pasirodo vienas. Kuklus ir privatus, Murphy stebina savo ma\xc5\xbeu dom\xc4\x97jimusi garsenybi\xc5\xb3 industrija, taip pat mano, kad raudonasis kilimas yra \xe2\x80\x9ei\xc5\xa1bandymas.. ir tikrai ne tas, kur\xc4\xaf noriu patirti\xe2\x80\x9c. Jis praktikuoja toki\xc4\x85 gyvensen\xc4\x85, kuri nedomina bulvarin\xc4\x97s spaudos: \xe2\x80\x9eA\xc5\xa1 nesigin\xc4\x8diju, a\xc5\xa1 nemiegu gatv\xc4\x97se, nei\xc5\xa1einu ir nenusigeriu iki \xc5\xbeem\xc4\x97s graibymo\xe2\x80\x9c. Murphy draugai yra airi\xc5\xb3 aktoriai Collin Farrell ir Liam Neeson, kur\xc4\xaf Murphy vadina \xe2\x80\x9et\xc4\x97vo pakaitalu kine\xe2\x80\x9c. Bet visi artimiausi jo draugai yra lik\xc4\x99 i\xc5\xa1 t\xc5\xb3 laik\xc5\xb3, kai jis nebuvo garsus._NEWLINE_Muzika ir toliau yra svarbi Murphy gyvenimo dalis. 2004-aisiais jis sak\xc4\x97, kad \xe2\x80\x9evienintelis ne\xc4\xafprastas dalykas mano gyvensenoje yra mano stereo sistema, album\xc5\xb3 pirkimas ir \xc4\x97jimas \xc4\xaf koncertus\xe2\x80\x9c. Jis daugiau nebegroja grup\xc4\x97je, ta\xc4\x8diau reguliariai groja su draugais ar pats vienas, ir toliau ra\xc5\xa1o dainas. Skirtingai nei daugelis \xc5\xbeymi\xc5\xb3 aktori\xc5\xb3, kurie kartu yra ir muzikantai, jis neplanuoja sukurti savo grup\xc4\x97s: \xe2\x80\x9eNesvarbu, jei a\xc5\xa1 esu geras, atoriaus su roko grupe pa\xc5\xa1on\xc4\x97je s\xc4\x85voka reik\xc5\xa1t\xc5\xb3, kad a\xc5\xa1 niekad neb\xc5\xabsiu priimtas rimtai\xe2\x80\x9c. Murphy taip pat yra atsid\xc4\x97j\xc4\x99s b\xc4\x97gikas._NEWLINE_Aug\xc4\x99s kaip katalikas, paauglyst\xc4\x97je Murphy tapo agnostiku, o po pasiruo\xc5\xa1imo fiziko/astronauto rolei filme Sunshine, jis tapo ateistu. Taip pat jis ilg\xc4\x85 laik\xc4\x85 yra vegetaras, ne d\xc4\x97l moralin\xc4\x97s neapykantos gyv\xc5\xabn\xc5\xb3 \xc5\xbeudymui, bet d\xc4\x97l \xc5\xa1lyk\xc5\xa1t\xc4\x97jimosi nesveika \xc5\xbeem\xc4\x97s \xc5\xabkio technologija. Murphy dalyvavo 2007-uj\xc5\xb3 Rock the Vote kampanijoje, kuri skatina jaunus balsuotojus dom\xc4\x97tis rinkimais. Taip pat jis dalyvavo kampanijoje, palaikan\xc4\x8dioje benami\xc5\xb3 teises su organizacija Focus Ireland.'